ສະຫະລັດ ສະແດງ ຄວາມເປັນຫ່ວງ ກ່ຽວກັບ ອົບພະຍົບມຽນມາ
ທູດພິເສດຂອງສະຫະລັດ ສະແດງຄວາມເປັນຫ່ວງເທື່ອໃໝ່ ກ່ຽວກັບອົບພະຍົບ ເຜົ່າ Kachin ໃນມຽນມາ
ຫົວໜ້າທູດພິເສດຂອງສະຫະລັດໄດ້ສະແດງຄວາມວິຕົກກັງວົນຄັ້ງໃໝ່ກ່ຽວກັບຊະຕາກຳຂອງ ພວກອົບພະຍົບຫຼາຍພັນຄົນໃນເຂດພາກເໜືອຂອງມຽນມາ ທີ່ຍັງມີການສູ້ລົບດຳເນີນຢູ່ຕໍ່ມາ ລະຫວ່າງທະຫານລັດຖະບານແລະພວກກະບົດເຜົ່າ Kachin ທ່ານ Derek Mitchell ໃນການຖະແຫຼງທີ່ນະຄອນຢ່າງກຸ້ງໃນວັນພະຫັດວານນີ້ ໄດ້ຮັບຮູ້ ເຖິງຄວາມກ້າວໜ້າໃນການດຳເນີນງານຂອງລັດຖະບານເພື່ອໃຫ້ໄດ້ມາຊຶ່ງການຕົກລົງຢຸດຍິງ ກັບພວກຊົນຊາດຊົນເຜົ່າຫຼາຍໆກຸ່ມຂອງມຽນມາ ແຕ່ໃນຂະນະດຽວກັນທ່ານກໍກ່າວວ່າ ສັນ ຕິພາບໃນລັດ Kachin ຍັງບໍ່ທັນມີຂຶ້ນເທື່ອ ທ່ານ Mitchell ເວົ້າວ່າ “ຢູ່ທີ່ລັດ Kachin ຂ້າພະເຈົ້າຄິດວ່າ ຄວາມຮຸນແຮງຍັງດຳເນີນຢູ່ ຕໍ່ມາ ຊຶ່ງບໍ່ສອດຄ່ອງກັບທ່າອຽງໄປສູ່ການເຈລະຈາຫາລືກັນແລະການເສີມສ້າງຄວາມໄວ້ເນື້ອ ເຊື່ອໃຈ ແລະຄວາມປອງດອງຊາດທີ່ພວກເຮົາໄດ້ເຫັນກັນ ໃນຕົ້ນເດືອນນີ້ ພວກຜູ້ຕາງໜ້າຂອງອົງການເພື່ອຄວາມເປັນເອກກະລາດຂອງ Kachin ໄດ້ ພົບປະກັບພວກຜູ້ແທນລັດຖະບານຂອງມຽນມາທີ່ຫົວເມືອງໃນເຂດຊາຍແດນຈີນແຫ່ງນຶ່ງເພື່ອ ຊອກຫາຊ່ອງທາງແກ້ໄຂສະພາບການບໍ່ໄປບໍ່ມາ ກ່ຽວກັບພວກອົບພະຍົບ Kachin ຈຳນວນ 60,000 ຄົນ ທີ່ຕ້ອງອົບພະຍົບຫຼົບໄພ ຍ້ອນການສູ້ລົບ ທີ່ເລີ່ມມາ ແຕ່ເດືອນມິຖຸນາປີກາຍ ລາຍງານສະບັບນຶ່ງຈາກກຸ່ມອົງການຂ່າວ Kachin ແຈ້ງວ່ານອກນັ້ນອົງການເພື່ອຄວາມເປັນ ເອກກະລາດ ຂອງເຜົ່າ Kachin ຍັງໄດ້ຊອກຫາຊ່ອງທາງໃຫ້ມີການຖອນກຳລັງທະຫານລັດ ຖະບານອອກໄປຈາກດິນແດນຂອງພວກກະບົດ ບໍ່ມີລາຍງານວ່າ ໄດ້ເກີດຄວາມກ້າວໜ້າ ແຕ່ປະການໃດ